राज्य बजट आज: चाहिए अलग टेक्सटाइल मंत्रालय
भास्कर संवाददाता | भीलवाड़ा
मुख्यमंत्रीवसुंधरा राजे बुधवार को विधानसभा में बजट पेश करेंगी। इससे जिले के टेक्सटाइल खनन उद्यमियों को कई उम्मीदें हैं। जिले की सबसे बड़ी उम्मीद चंबल प्रोजेक्ट से जुड़ी हुई है।
राज्य में अलग टेक्सटाइल मंत्रालय खोलने की मांग भी उद्यमियों की सबसे अहम मांग है। चंबल प्रोजेक्ट के लिए बजट की घोषणा होनी चाहिए ताकि चंबल का पानी गांवों में सही समय पर पहुंच सके। दैनिक भास्कर ने एक्सपर्ट से बात कर जाना कि जिले को बजट से क्या उम्मीदें हैं।
जिला उद्योग केंद्र में नहीं खुला एमएसएमई सेंटर:
जिलाउद्योग केंद्र में जयपुर अजमेर की तर्ज पर एमएसएमई इंटरप्रजेंट फैसेलिटी सेंटर खोलने की घोषणा हुई थी लेकिन एक साल में भी यह सेंटर नहीं खुला। इसके जरिए सिंगल विंडो सिस्टम को प्रभावी बनाया जाना था।
खनिज: पॉलिसी जारी हो गई अब नियम भी जारी हो:
राज्यसरकार तीन साल बाद पिछले दिनों खनिज पॉलिसी लागू कर दी लेकिन अभी तक नियम जारी नहीं हुए। इस कारण खनिज विभाग में नए आबंटन सहित अधिकांश काम ठप पड़े हैं। कई सालों से ईसी की समस्या से जूझ रहे खनन उद्योग को राहत मिलनी चाहिए। सैंड स्टोन पर राज्य में सबसे ज्यादा चार्ज यहां के उद्यमियों से ही वसूला जाता है इसकी भी छूट मिलनी चाहिए।
शिक्षा: कॉलेजों को मिले लेक्चरर
भीलवाड़ामें कृषि कॉलेज शुरू हुए चार साल हो गए हैं लेकिन अभी तक केवल स्थाई लेक्चरर नहीं हैं। इस कारण केवीके के वैज्ञानिक ही पढ़ाई करवा रहे हैं। रायपुर आसींद कॉलेज में भी पढ़ाई के लिए लेक्चरर नहीं हैं। इस कारण छात्रों को कॉलेज खुलने के बावजूद भी परेशानी हो रही है।
टेक्सटाइल: वैट और एंट्री टैक्स में मिलनी चाहिए छूट
भीलवाड़ामें नए उद्योगों के लिए जमीन नहीं है। इस कारण नया निवेश नहीं बढ़ पा रहा है। बजट में राज्य सरकार को उद्योगों के लिए नए लैंड बैंक की घोषणा करनी चाहिए। अलग से टेक्सटाइल मंत्रालय और टेक्सचराइज यार्न पर दो प्रतिशत वैट भी हटाने की घोषणा भी होनी चाहिए। मुख्यमंत्री जब जून में यहां आई थी तो एंट्री टैक्स खत्म करने का आश्वासन दिया था लेकिन अभी तक कुछ नहीं हुआ। डेनिम उत्पादन बढ़ाने के लिए नई यूनिट को भूजल विभाग और प्रदूषण नियंत्रण मंडल से राहत मिलनी चाहिए। चित्तौड़गढ़ और भीलवाड़ा के लिए सोनियाणा इंडस्ट्रियल एरिया और मोड़ का निंबाहेड़ा में प्रस्तावित सिरेमिक जोन को भी स्वीकृति मिलनी चाहिए।
उम्मीद
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva